b'\n_START_ARTICLE_\nZlatko Dedi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nSvoje otro\xc5\xa1tvo je pre\xc5\xbeivel v majhni vasici Podgorje pod Slavnikom na Primorskem. Tam ima \xc5\xa1e vedno svojo skupino navija\xc4\x8dev, ki ga spremlja na tekmah slovenske reprezentance._NEWLINE_Svojo kariero je za\xc4\x8del pri slovenskemu prvoliga\xc5\xa1u NK Koper. Po podpisu pogodbe s Parmo je bil Zlatko takoj posojen klubu Empoli F.C. v Serie B in tam igral celo sezono 2004-05. Od tam je bil posojen klubu U.S. Cremonese, za katerega je v Serie B igral drugo polovico sezone 2005-06._NEWLINE_V Serie A je prvi\xc4\x8d nastopil 21. septembra 2005, ko je A.S. Roma s 4-1 premagala Parmo. Januarja 2007 je Zlatko po Bossmanovem pravilu od\xc5\xa1el v Frosinone v Serie B._NEWLINE_Januarja 2008 je bil posojen Piacenzi, klubu italiajnske Serie B. Tam je dobil dres s \xc5\xa1tevilko 9, ki ga je pred njim nosil Daniele Cacia. Cacia je od\xc5\xa1el v klub ACF Fiorentina._NEWLINE_Za Slovenijo je Dedi\xc4\x87 svoj prvi gol zabil na tekmi s Poljsko, 6. septembra 2008 med kvalifikacijami za nastop na Svetovnem prvenstvu v nogometu 2010.'